### Beslutning

Godkendt.

### Sagsfremstilling

## Resume og sagens baggrund

[adresse] udpegede repræsentant fra område 7 - Kaldred - er afgået ved døden, og der skal derfor vælges en ny.

Repræsentanterne vælges af Kommunalbestyrelsen efter indstilling fra [adresse], som har modtaget forslag fra sommerhusområderne.

## Indstillinger

Direktøren indstiller, at den foreslåede repræsentant godkendes.

## Behandling

Landliggerudvalget, Kommunalbestyrelsen.

## Sagsfremstilling

I henhold til vedtægterne for Landliggerudvalget i Kalundborg Kommune vælges landliggernes repræsentanter for 2 år ad gangen pr. den 1. september. I lige årstal indstiller områderne 1, 2, 3 og 4 deres repræsentant til videre godkendelse af Kommunalbestyrelsen og i ulige år indstiller områderne 5, 6, 7, 8 og 9 deres repræsentant.

Repræsentanterne vælges af Kommunalbestyrelsen efter indstilling fra [adresse], som har modtaget forslagene fra sommerhusområderne.

På grund af dødsfald skal der udpeges en ny repræsentant for område 7 for resten af perioden (indtil den 1. september 2023). Område 7 foreslår Alexander Nørgaard som ny repræsentant og Adam Bruun som stedfortræder.

## Økonomiske konsekvenser

Ingen.

### Sagens forløb

15-09-2022 Landliggerudvalget
Anbefales.